यूपी: पूर्व मुख्यमंत्री कल्याण सिंह की अस्थियां लेकर निकला काफिला, मेरठ के शिवाया टोल प्लाजा पर किए गए पुष्प अर्पित
न्यूज डेस्क, अमर उजाला, मेरठ
Published by: कपिल kapil
Updated Thu, 16 Sep 2021 05:20 PM IST
सार
पूर्व मुख्यमंत्री कल्याण सिंह की अस्थियों को लेकर काफिला गुरुवार को मेरठ के सिवाया टोल प्लाजा से निकला। इस दौरान भाजपा कार्यकर्ताओं ने सिवाया टोल प्लाजा पर पहुंचकर पुष्प अर्पित किए। वहीं कड़ी सुरक्षा के बीच काफिले को निकाला गया।
मेरठ के सिवाया टोल प्लाजा से निकला काफिला
- फोटो : amar ujala
विस्तार
प्रदेश के पूर्व मुख्यमंत्री व राजस्थान के पूर्व राज्यपाल कल्याण सिंह की अस्थियां लेकर काफिला गुरुवार को मेरठ से हरिद्वार के लिए निकला। वहीं शिवाया टोल प्लाजा पर लाइन नंबर-4 पहले से ही रिजर्व कर दी गई थी। वहां पर दौराला पुलिस भी तैनात थी।
बताया गया कि भाजपा नेता पहले से ही पुष्प अर्पित करने के लिए खड़े हुए थे। करीब 100 से अधिक गाड़ियों के साथ में कल्याण सिंह की अस्थियां सिवाया टोल प्लाजा से हरिद्वार के लिए कड़ी सुरक्षा के बीच रवाना हुई।
यह भी पढ़ें: राकेश टिकैत ने ली चुटकी: कहा-वोट की खातिर देश को बांट रही भाजपा, राजनीति में अब्बाजान, चचाजान के बाद 'ताऊ' की एंट्री बाकी
टोल प्लाजा पर ओबीसी मोर्चा के जिला उपाध्यक्ष मनिंदर विहान के नेतृत्व में कार्यकर्ताओं ने पुष्प अर्पित किए। वहीं पूर्व मुख्यमंत्री कल्याण सिंह की अस्थियां हरिद्वार में हर की पैड़ी पर गुरुवार शाम में विसर्जित की गई। पार्टी के निर्देश के अनुसार उनके साथ में कई विधायक, सांसद और जिला अध्यक्ष शामिल रहे।
यह भी पढ़ें: बिटिया के कत्ल का खुला राज: दुष्कर्म में विफल होने पर नशेड़ी युवक ने दिया था वारदात को अंजाम, शरीर पर मिले थे नाखून के निशान